khistorydata/jeongjo-sjw-relations huggingface dataset:
정조 4년
修撰李鼎揆疏曰。伏以臣。本以無似。濫叨華貫。前後踐歷。實踰涯分。頂踵毛髮。罔非聖恩。而絲毫莫報。愧悚恒切。區區所自效者。只是聞命不俟駕之義而已。故自立朝以後。十數年之間。召命非止一二。而未嘗以病控辭者。誠以君臣之分。至嚴且重。雖有疾恙。不敢以言私也。臣祗奉前月二十五日除旨。以臣爲弘文館修撰。馹召繼降。促令上途。臣聞命隕越。罔知攸措。第臣素患痰癖之證。適發於是時。僵臥嘔泄。蠢動不得。以此病狀。萬無登途望。而召旨嚴急。實難遲緩。到此地頭。逋慢已多。未殊之前。無地措躬。玆陳短章。以暴情實。伏惟聖慈。天地父母。惻然垂憐。曲賜俯察。亟削臣見帶之職。仍治臣逋命之罪。以肅朝綱。以安私分。不勝幸甚。臣於哀呼乞免之章。不遑言及時事。而第伏聞劇逆柱翼。尙貸首領。至有酌處之命。臣於是毛髮俱聳。心膽欲墜。不知恫瘝之在己也。噫。丙丁以後。惡逆何限。而情節之窮凶。指意之叵測。未有甚於述任能簡也。諸賊之騈首就戮。已有年矣。而若聞妖任賊能之名。則爲今日臣子者。莫不骨驚而膽掉。此莫非秉彝之天。人所同得。有不容自已者也。彼柱翼。亦衣君食君。具四體而爲人。則何敢以諸凶之爵秩。書之譜錄乎。何敢以能賊之徑斃。謂之杖死乎。又何敢以不敢道不忍聞之說。肆然筆之於附記耶。其罪浮於能賊矣。其惡劇於妖任矣。此賊一日不誅。則吾東爲一日無君。此賊一月不誅。則吾東爲一月無君。大小君僚之交章請討。皆出於沬血飮泣。不共一天之義。則殿下何不快正常刑。以洩神人之憤也哉。臣雖至愚。非不知大聖人處分。專由於好生鎭安四個字。而以臣愚見。此有大不然者。好生之仁。莫過於天地。而春以生之。秋以殺之然後。天地可以爲天地。人君與天地同其大。罪在可疑則生之。情或可恕則生之者。是固好生之德也。至於柱翼。情節畢露。無一分可恕之道。手脚難掩。無一分可疑之端。若不體天地肅殺之權。亟施邦憲。則君何以爲君。臣何以爲臣乎。漢光武令反側子自安者。特以交通王郞之書未發耳。若於其時。書已發而事已著。則光武雖欲爲自安之計。必不可得矣。殿下以不世出之才德。與天地同其大。而至於生殺之權。終不免失當之歸。豈不惜哉。臣謂亟允三司之請。逆賊柱翼。結案正法。斷不可已也。答曰。省疏具悉。業已熟量者。爾其勿辭。從速上來察職。
정조 4년
掌令柳雲羽。持平呂萬永。副校理李兢淵。正言姜。修撰林濟遠啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請黜置罪人洪樂純。爲先中途付處。答曰。不允。
정조 4년
掌令柳雲羽。持平呂萬永。正言姜啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。答曰。不允。第六件七件事。亟停勿煩。
정조 4년
持平呂萬永啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。請還寢罪人柱翼安置之命。亟令王府。設鞫得情。快正王法。答曰。不允。第六件七件事。亟停勿煩。
정조 4년
正言姜啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。快正王法。措辭見上答曰。不允。第九件事。亟停勿煩。
정조 4년
庚子九月二十六日。兼春秋張顯慶。刑曹啓目。平壤居金召史。駕前上言。爲夫訟冤事。因平安監司査啓。下該曹稟處矣。金召史段。原情辭緣。自歸誣罔。分付道臣。刑推一次放送爲乎旀。尹東弼段。與同伊鬪鬨一款。詞證雖丁寧。而元無要害傷處。七日之內。別病致死。難保必無。則內傷實因。有關後弊。一向加刑。殊非審克之義。反覆參究。合施惟輕之典。上裁。何如。啓。傳曰。依回啓施行爲旀。本獄事。誠如卿等之意。不無可疑之端兺不喩。況旀實因之以內傷懸錄。亦可謂法典所無。傳之審克之科。實合惟輕之義。罪人尹東弼。特減一律。定配爲良如敎。
정조 4년
刑曹。罪人吳彦邦。加刑啓目。傳曰。更加嚴刑。期於得情爲良如敎。
정조 4년
刑曹。罪人朴世根加刑啓目。傳曰。更加嚴刑。期於得情爲良如敎。
정조 4년
刑曹。罪人金龍大加刑啓目。傳曰。更加嚴刑。期於得情爲良如敎。
정조 4년
刑曹。罪人朴聖樑加刑啓目。傳曰。更加嚴刑。期於得情爲良如敎。
정조 4년
刑曹啓目。罪人安宗玄姜廷煒朴召史依判付更推是白置。安宗玄段。一味凶頑。忍杖不服。更加嚴刑。期於得情。朴召史段。潛奸情節。始爲直招。加刑一次。照律勘處。姜廷煒段。旣施二次之刑。別無更問之端。參酌放送。何如。啓。傳曰。安宗玄段。到此地頭。定爲元犯。日次訊推之外。實無從輕之道。更加嚴刑。期於得情爲旀。朴召史段。如初招納招。罪不過刑配是遣如。再招納招。律不過刑配是隱則。諺所謂以此以彼杖八十云者。於渠準備語是置。渠雖無知賤女。尙有人心。與其戕人而被配。曷若活人而被配乎。況旀渠與宗玄。常常潛奸。豈無隱情而緩其死。新反欲成其獄者。可謂凶惡兺不喩。贈衾一節。何惡於渠。竝與此事而極口發明之不已。大體情狀。萬萬絶悖。更加嚴刑後。照律遠配爲旀。姜廷煒乙良。依回啓施行爲良如敎。
정조 4년
刑曹。罪人金奉鎭加刑啓目。傳曰。更加嚴刑。期於得情爲良如敎。
정조 4년
刑曹。罪人白占卜加刑啓目。傳曰。更加嚴刑。期於得情爲良如敎。
정조 4년
刑曹。罪人李光點加刑啓目。傳曰。更加嚴刑。期於得情爲良如敎。
정조 4년
刑曹。罪人崔廷喆加刑啓目。傳曰。更加嚴刑。期於得情爲良如敎。
정조 4년
刑曹。罪人印殷復加刑啓目。傳曰。更加嚴刑。期於得情爲良如敎。
정조 4년
刑曹。罪人朴𤩕加刑啓目。傳曰。更加嚴刑。期於得情爲良如敎。
정조 4년
刑曹。罪人張漢福加刑啓目。傳曰。更加嚴刑。期於得情爲良如敎。
정조 4년
刑曹。罪人安七金加刑啓目。傳曰。更加嚴刑。期於得情爲良如敎。
정조 4년
刑曹。罪人金廷周加刑啓目。傳曰。更加嚴刑。期於得情爲良如敎。
정조 4년
庚子九月二十六日辰時。上御誠正閣。禮房承旨入侍時。左承旨徐有防。記事官金載瓚徐龍輔李集斗。以次進伏訖。命書兵判疏批。又命書傳敎曰。旣非難强之病。則胡爲而至於尋章乎。況此重臣。近來政注曹務。甚多修擧。方幸其得人。揆以分義。亦何敢以昔疾。迄今引義乎。兵曹判書李衍祥。從重推考。卽爲牌招。申飭行公。若此則兩銓長。各引其病。坐席將至未煖而後已。國體朝綱。寧有是理。該房知悉。此後另加惕念察飭。命書正言李義存批。又命書修撰李鼎揆批。又命書大司憲李命植批。又命書傳敎曰。觀此査啓。盧召史事。誠如道臣結辭。勿施固無妨。而更觀文案。有不然者。庶人雖無步數。張塜亦是世葬。盧女之屢次呼籲。極可支離。然而反復査案。張哥所爲。不特絶痛而已。盧女之事。亦出於爲夫雪冤之擧。不可直爲勿施。況張哥所謂兒塜。亦安知非虛言乎。步數則雖不可定於渠輩。而其犯毁他人之莎城。至於平土。此固無狀。而圖屬法司。反生荷杖之計。此等亂法之民。不可以纔配旋放。仍而置之。張大壽爲名漢。爲先各別嚴刑。前後行惡節次。一一取招。遠地定配後啓聞事。下諭于京畿監司處。命退。承史以次出。
정조 4년
庚子九月二十六日巳時。上御寶慶堂。左承旨右承旨。同爲入侍時。左承旨徐有防。右承旨申大升。假注書曺喜有。記事官徐龍輔李集斗。以次進伏訖。上命書傳敎曰。在外玉堂許遞。政官牌招開政。出傳敎仍命退。諸臣以次退出。
정조 4년
行都承旨李𡊠坐。左承旨徐有防坐。右承旨申大升坐。左副承旨李養鼎坐直。右副承旨李萬育未肅拜。同副承旨吳大益坐直。注書鄭東浚病一員未差。假注書曺喜有仕趙興鎭仕直。事變假注書崔守忱仕。
정조 4년
李𡊠啓曰。今九月二十九日。祿都目政事爲之之意。敢啓。答曰。知道。
정조 4년
以來初一日輪對。取稟。傳于吳大益曰。爲之。
정조 4년
傳于吳大益曰。左承旨入侍。
정조 4년
李𡊠啓曰。同副承旨金宇鎭。今日不爲仕進。卽爲牌招。何如。傳曰。許遞。前望單子入之。
정조 4년
李𡊠啓曰。新除授同副承旨李文源。前以東萊府使。方在解由未出中。何以爲之。敢稟。傳曰。勿拘。
정조 4년
傳于李𡊠曰。新除授承旨。牌招察任。
정조 4년
傳于李𡊠曰。承旨房仍。右承旨爲軍士房。
정조 4년
李𡊠啓曰。新除授同副承旨李文源。時在京畿安山地。斯速乘馹上來事。下諭。何如。傳曰。許遞。前望單子入之。
정조 4년
李𡊠啓曰。新除授同副承旨金憙。前以水原府使。方在解由未出中。何以爲之。敢稟。傳曰。勿拘。仍卽牌招察任。
정조 4년
李養鼎啓曰。新除授同副承旨金憙。時在洪忠道連山地。斯速乘馹上來事。下諭。何如。傳曰。許遞。前望單子入之。
정조 4년
承旨前望單子入之。李萬育落點。
정조 4년
傳于李養鼎曰。新除授承旨。牌招察任。
정조 4년
傳于申大升曰。右承旨入侍。
정조 4년
李養鼎。以訓鍊都監言啓曰。今式年陞戶點考時。洪忠道忠州陞戶李時春。以私賤冒點而現發。故嚴問取招。則時春所告內。渠以禁衛李星會之奴。丁酉免賤。而有弓馬之才。入格於禁軍取才。方欲納馬之際。根派現露。仍爲見退。同年別抄取才入格納馬。又爲現發。見退而下鄕矣。今番陞戶被抄。上來之意。個個自服。事極驚駭。陞戶事目中。奸狀綻露。則道臣推考。守令罷職。自是定式。而今秋因大臣筵奏。陞戶申飭批旨。有道臣罷職。守令先罷後拿之命矣。今此忠州陞戶之以私賤冒入。乃是前所未有之事。此不嚴懲。後弊有不可勝言。洪忠監司沈頤之罷職。忠州牧使李趾光。先罷後拿。該色吏。依事目自本道定配。實座首吏房拿致。都監從重科治。冒入人嚴棍退送。其代。以可合親兵者。更爲另擇上送之意。分付該道道臣。知委擧行。何如。傳曰。宿衛親兵之實與不實。專靠此一歧。雖無先甲之令。年前逆變之後。宿衛纔撤。則爲道臣守令者。固當十分精擇。如無可合之人。則雖以幕裨衙客充定。無所不可。至有此無前之駭擧。公私自有輕重之別。不可以數遞爲慮。罷職薄勘。猶屬寬典。依允。該牧使事。亦爲依施。其餘稟處。亦竝依此施行。此外諸道所抄上中。不健壯甚貧窮之類。査出退送。使之卽爲更抄上送。其中尤甚者。何不依筵敎論罪乎。
정조 4년
傳于李𡊠曰。政官牌招開政。
정조 4년
傳于李養鼎曰。兵曹參判有闕之代。今日政差出。
정조 4년
有政。吏批。判書李福源牌不進。參判鄭民始式暇。參議鄭志儉進。都承旨李𡊠進。
정조 4년
吏批啓曰。判書李福源牌招不進。參判鄭民始式暇。小臣獨政未安。何以爲之。敢稟。傳曰。只出緊任。以李廷衡爲東部都事。金夏材爲洪忠監司。趙宗鉉爲忠州牧使。折衝金光瑞。今加嘉善。鐵箭三矢一百五十步入格加資事。兵曹單子。啓下。
정조 4년
再政。金煜爲禮曹判書。李聖圭爲禮曹參判。金宇鎭爲禮曹參議。趙英鎭爲楊州牧使。金履素爲兵曹參判。
정조 4년
兵批。判書李衍祥病。參判未差。參議朴師崙入直進。參知李象靖未肅拜。左副承旨李養鼎進。副司直李秉模沈有鎭金宇鎭李文源。僉知申應周。
정조 4년
傳于李養鼎曰。捕盜大將入侍。
정조 4년
李養鼎啓曰。左捕盜大將李柱國。右捕盜大將具以謙。依下敎來待矣。傳曰。入侍。
정조 4년
傳于李養鼎曰。左副承旨入侍。
정조 4년
徐有防。以弘文館言啓曰。新除授副校理洪明浩。副修撰洪文泳洪秉聖。竝卽牌招察任。何如。傳曰。允。
정조 4년
吳大益。以御營廳言啓曰。本廳來十月十一月兩朔應立後部前司屬江原道二哨。京畿左道三哨。合五哨軍兵六百七十名。已爲逢點整齊矣。十月初一日。與右部後司軍兵。替代立番後。舊軍放送之意。敢啓。答曰。知道。
정조 4년
又以御營廳言啓曰。本廳今十二月。來辛丑正月兩朔應立後部左司屬京畿左道三哨。右道二哨。合五哨軍兵。十一月二十五日。京中逢點。十二月初一日。與前司軍兵。當爲替代立番。趁期調送事。本道監司處。依前知會之意。敢啓。答曰。知道。
정조 4년
李養鼎。以義禁府言啓曰。忠州前牧使李趾光拿處事。傳旨啓下矣。李趾光時在任所云。依例發遣府羅將。拿來。何如。傳曰。允。新除牧使。待下批明日辭朝。
정조 4년
掌令柳雲羽。持平呂萬永。副校理李兢淵。正言姜。修撰林濟遠。副校理洪文泳林錫喆啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中途付處。措辭見上答曰。不允。掌令柳雲羽。持平呂萬永。正言姜啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。措辭見上答曰。不允。第六件七件事。亟停勿煩。掌令柳雲羽啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。請還寢罪人柱翼安置之命。亟令王府。設鞫得情。快正王法。措辭見上答曰。不允。第六件七件事。亟停勿煩。正言姜啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人金重得河翼龍。亟令王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。快正王法。措辭見上答曰。不允。第九件事。亟停勿煩。
정조 4년
同義禁洪良漢疏曰。伏以。臣負罪明時。泣愆窮廬。自分爲當世之棄物。伏蒙天地之仁不忍終捐。向年邊邑特授之命。拔諸坑窞之中。昭示滌蕩之眷。獲近前席。親奉溫音。惝怳如夢。銘鏤入髓。而乃於赴任之初。又遭白簡。解歸之後。旋被道啓。縱荷悶覆之恩。隨處包涵。而社門攝處。如窮人無所歸。不意簪履之微。尙留宸衷。收錄之命。有隕自天。繼而有金吾除旨。五年枳廢之餘。姓名復玷朝藉。譬如雷雨作解。蟄蟲昭蘇。陽春布德。枯荄生華。闔門爲之驚聳。隣黨莫不動色。臣於是雙擎恩誥。以首頓地。不覺血涕之汍瀾也。噫。臣之本末情實。惟聖明悉燭之矣。今何敢煩縷於年久之後。而第其引訟之義。感祝之情。又何不一暴於孔邇之聽乎。臣性本惷拙。跡又單畸。才無絲粟之籍。朝絶葭莩之援。而遭逢聖際。偏沐洪造。歷踐內外。馴致貳卿之列。涯分已溢。意望已足。踧踖逡巡。以榮爲懼。而直緣智昧擇地之蹈。眼無辨奸之鑑。殆同瞽者之冥行。不顚則溺者幾矣。知臣者。諒其心而恕其愚。不知者。跡其似而擬其罪。人言之來。至再至三。雖有淺深之不齊。莫非滄浪之自取。微我聖上日月以照之。父母以燾之。臣何以得有今日乎。前後恩言。昭晣心跡。曲加庇覆。及夫諫啓之批。至以逆豎之所常懟。天聽之所親聆者。明詔而洞辨之。群疑由是而可釋。臣心於是乎自白。眞所謂骨而肉之。鬼而人之也。螻蟻眇末之賤。何以得此於君父也。母子兄弟。相對攢稽。欲報之德。與天無極。而自念名已敗矣。身已僇矣。此生今世。效答無階。生爲不忠之臣。死作不瞑之鬼。豈料今日之恩。迥出尋常。絲綸渙發。觀聽代感。區區銜結之忱。豈不思竭蹶趨承。少伸叩謝之義。而顧此滿身衅穢。如陷溷廁。雖使三薰而九沐。垢益深矣。尙何敢躡足於淸明之朝。抗顔於冠紳之列乎。惟宜退守本分。沒齒田間。歌頌恩渥。以圖結草之報而已。官職去就。有不暇論。玆敢瀝血緘辭。哀籲於紸纊之下。伏乞聖慈。念臣滓累之甚重。哀臣情踪之至危。亟命刋改新除職名。俾遂自靖之義以卒終始生成之澤。不勝幸甚。臣無任涕泣祈懇之至。答曰。省疏具悉。卿其勿辭行公。
정조 4년
行都承旨李𡊠坐。左承旨徐有防坐。右承旨申大升坐直。左副承旨李養鼎坐。右副承旨李萬育坐直。同副承旨吳大益坐。注書一員未差。鄭東浚病。假注書曺喜有仕趙興鎭仕直。事變假注書崔守忱仕。
정조 4년
藥房都提調鄭弘淳。副提調李𡊠啓曰。伏未審日間聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈宮氣候一樣。後日次入侍。宜矣。
정조 4년
申大升。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。停。
정조 4년
傳于李養鼎曰。左承旨入侍。
정조 4년
傳于徐有防曰。下直守令留待。
정조 4년
以寶釰望筩。傳于申大升曰。在外人許遞。與未差之代。令該曹口傳差出。待下批。望筩更爲修正以入。
정조 4년
兵曹口傳政事。以安春君烿爲都摠管。李崇祐爲副摠管。
정조 4년
吏曹口傳政事。以李廷恢爲忠州牧使。
정조 4년
徐有防。以弘文館言啓曰。本館上番副校理李兢淵。以禁衛營從事官。今日本營上下坐起時。晝仕出去之意。敢啓。答曰。知道。
정조 4년
又以弘文館言啓曰。校理柳孟養。自鄕上來云。卽爲牌招察任。何如。傳曰。允。
정조 4년
以校理柳孟養牌不進罷職傳旨。傳于李萬育曰。只推。更爲牌招。
정조 4년
傳于李萬育曰。紬十五疋。木三十疋。布三十疋。輸送二郡主房。
정조 4년
傳于李萬育曰。次對進定於明日。
정조 4년
李萬育啓曰。明日次對。兩司長官。當爲進參。除在外外。大司憲李命植。待開門牌招。何如。傳曰。聞有實恙云。許遞。前望單子入之。
정조 4년
大司憲前望單子入之。金魯鎭落點。
정조 4년
傳于申大升曰。大司憲前望不爲入之。吏曹郞廳拿處。
정조 4년
傳于李萬育曰。新除授大司憲。待開門牌招。
정조 4년
李𡊠。以吏曹言啓曰。今此宗廟冬享大祭諸執事。皆以侍從塡差。而老病原在外居多。實無推移分排之路。在前如此之時。以未通淸人。通融塡差矣。今亦依此例。以未通淸人。通融塡差之意。敢啓。傳曰。侍從之數。二百數十餘人。則在外老病。藉令至於强半。餘數必無不能備數之境。老病人雖不能強。在外人胡不申飭上來。如不趁期進參。自有論勘之道。而不此之爲。乃於誓戒隔宵之日。如是草記者。誠有大不審之責。此草記勿施。
정조 4년
申大升。以兵曹言啓曰。來十月初七日。宗廟冬享大祭親行時。以何營軍兵隨駕。何營軍兵留陣。而隨駕禁軍及馬步軍。幾番幾哨磨鍊乎。敢稟。傳曰。御營廳隨駕。而以騎士三番。步軍五哨磨鍊。禁衛營則留陣。訓局軍兵留營。留陣置之。把守伏兵。以都監軍爲之。俾無偏勞之弊。禁軍則五番隨駕。
정조 4년
李萬育。以御營廳言啓曰。本廳字內。肅靖門下鵂巖東邊近處體城頹毁處。今已畢築。而女墻仍爲始役矣。把守軍。依例撤罷之意。敢啓。答曰。知道。
정조 4년
又以義禁府言啓曰。楊州前牧使鄭存中罪狀。令該府稟處事。傳旨啓下矣。鄭存中時在任所云。依例發遣府書吏。拿來。何如。傳曰。允。
정조 4년
掌令柳雲羽。持平呂萬永。副校理李兢淵。正言姜。修撰林濟遠。副修撰洪文泳林錫喆啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中途付處。措辭見上答曰。不允。掌令柳雲羽。持平呂萬永。正言姜啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮爲先亟施遠竄之典。措辭見上答曰。不允。第六件七件事。亟停勿煩。持平呂萬永啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島薦棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。請還寢罪人柱翼安置之命。亟令王府。設鞫得情。快正王法。措辭見上答曰。不允。第六件七件事。亟停勿煩。正言姜啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。請還寢罪人柱翼安置之命。仍令王府。設鞫得情。快正王法。措辭見上答曰。不允。第九件事。亟停勿煩。
정조 4년
行都承旨李𡊠坐。左承旨徐有防坐直。右承旨申大升坐直。左副承旨李養鼎坐。右副承旨李萬育坐。同副承旨吳大益式暇。注書一員未差鄭東浚病。假注書曺喜有仕趙興鎭仕直。事變假注書崔守忱仕。
정조 4년
傳于李𡊠曰。潭陽府使。今日政差出。
정조 4년
有政。吏批。判書李福源病。參判鄭民始進。參議鄭志儉進。行都承旨李𡊠進。吏批啓曰。洪忠監司。今當差出。而擬望之人乏少。承旨及他道守令。竝擬。何如。傳曰。允。又啓曰。忠州牧使。今當差出。而本州以湖西雄邑。物重地大。素稱難治。不可不擇差。他道有聲績未準朔已準限守令。竝擬。何如。傳曰。允。以朴天行爲副修撰。趙宗鉉爲同義禁。金履素爲同春秋。李衍祥爲典牲提調。再政。以洪秉纘爲洪忠監司。李寅燮爲忠州牧使。兵曹參判金夏材仍任事承傳。三政。以尹蓍東爲潭陽府使。
정조 4년
兵批。判書李衍祥進。參判金夏材病。參議朴師崙入直進。參知李象靖未肅拜。左副承旨李養鼎進。兵批啓曰。全羅左水使。今當差出。而擬望之人乏少。他道守令。竝擬。何如。傳曰。允。以李台奭爲同知。李柱國爲訓鍊都正。李光台爲忠壯將。丁遇泰爲慶熙將。鄭殷誠爲訓鍊主簿。李東曄爲全羅左水使。副司直單李命植趙宗鉉金憙尹長烈。
정조 4년
傳于李𡊠曰。新除授監司守令。待明朝辭朝。
정조 4년
傳于申大升曰。廣州府尹望。今日內擬入。
정조 4년
備邊司薦望。以金思穆爲廣州府尹。
정조 4년
吏曹口傳政事。以許侙爲定州牧使。
정조 4년
下備忘記曰。將臣旣已敍用。前中軍李昌運。前別將金相玉竝敍。
정조 4년
行都承旨李𡊠。左承旨徐有防。右承旨申大升。左副承旨李養鼎。右副承旨李萬育啓曰。嗚呼。昨日之雷。何爲而至也。其聲雖微。其光則燁。至登靑臺之報。以殿下對越之誠。凡所以恐懼而修省者。宜無所不用其極。而臣等愚昧。亦豈無一言之仰裨乎。伏惟我殿下求治之誠。恒切於宵旰。而輒有不徯志之歎。澤民之政。日發於絲綸。而實多未下究之患。飭工之念。非不勤摯。而怠惰成習。來諫之道。非不開廣。而讜直無聞。此固群下之罪。而臣等死罪。竊以爲於此。殿下亦有所未盡底道。噫。治不徯志。則幾康之聖工。猶有所未盡也。澤不下究。則若保之實惠。猶有所未盡也。怠惰成習。則董率之功。猶有所未盡也。讜直無聞。則虛受之德。猶有所未盡也。以至懲討宜嚴。而沐浴之請。每下例批。專務寬假。紀綱宜張。而振勵之敎。少無實效。徒歸煩複。凡此數者。亦豈非殿下反躬省察之處乎。噫。應天以實。古人格語。今此雷異。隱隱微動。若有若無。而在人君應天之道。不可以甚微而忽之。倘殿下因此益勉對越之工。修省之念。常若大災異警告之時。則竚見天心底豫。時序無愆。半夜一聲。乃反爲轉爲祥之一大機也。惟殿下懋哉懋哉。答曰。知道。言甚好矣。反自省檢也。
정조 4년
徐有防。以弘文館言啓曰。新除授副修撰朴天行。卽爲牌招察任。何如。傳曰。允。
정조 4년
李𡊠。以吏曺曹言啓曰。今此宗廟冬亨大祭諸執事。皆以侍從塡差。而時無職名人員。令該曹口傳付軍職。何如。傳曰。允。
정조 4년
又以吏曹言啓曰。本曹假郞廳金瑞復拿處事。命下矣。而時無入直郞廳。金瑞復今姑減下。其代。以典設司別提孫碩周。單子書入之意。敢啓。答曰。知道。
정조 4년
申大升。以兵曹言啓曰。今此親臨受誓戒時。本曹堂上侍衛。當爲備員。而參判金履素。參知李象靖。俱爲在外未肅拜。無以備員。令政院稟旨變通。以在京無故人。口傳差出。待下批牌招。以爲進參之地。何如。傳曰。允。參知則催促上來。
정조 4년
又以兵曹言啓曰。今此親臨受誓戒時。本曹堂上侍衛。當爲備員。參判金夏材牌招。以爲進參之地。何如。傳曰。允。
정조 4년
校理柳孟養洪明浩李克淵。修撰林濟遠林錫喆。副修撰朴天行洪文泳等箚曰。伏以。節屆季秋。時屬收藏。而氣候乖常。冷雨頻作。乃至有靑臺之報。噫嘻。此何徵也。漢儒傅會之說。臣等固不敢盡信。而聖人之修春秋。凡係天災時異。靡不謹書。將以使人辟警惕而修省。故董氏所稱。皇天仁愛。必欲扶持而全安之者。正謂此也。惟我聖上。勵精求治。百度維新。所以敬天而勤民。體元而對時者。度越百王。則宜乎陰陽順軌。和氣致祥。而入秋以來。雨水太過。穀粒未實。至於北關之水災。殆是挽近所無。野被汎濫之患。民有蕩柝之憂者。已可見仁天之警告。而非時之雷電。又此報災。其聲雖微。其光甚燁。臣等相顧驚歎。莫省其所以也。臣等不敢知殿下淵蠖之中。對越之誠。或有未盡孚格者歟。朝晝之講。典學之工。或有未盡體行者歟。政令非不振肅。而紀綱猶未盡張。賞罰非不明愼。而懲討尙未盡行。以言乎朝象。則每多判渙之憂。以言乎言路。則未聞讜直之論。凡此數事。皆有欠於體天行道之實。則安知非召災之端耶。伏乞聖上。勿以天道之玄遠。而或忽昭事之誠。勿以災沴之虛生。而或弛反省之念。惕然戒懼。益加留意於轉災爲祥之方焉。取進止。答曰。省箚具悉。所陳。思欲觀省也。
정조 4년
領議政金尙喆。左議政徐命善。右議政李徽之箚曰。伏以。臣等赴公之後。始伏聞靑臺有報。噫。彼燁燁之光。殷殷之聲。又何爲乎收藏之時也。每於秋冬之交。必也如期而發。人心易狃。恬以爲常。然上天之示警。豈無所由。或者邊塵不警。朝野多暇。其忽安不忘危之戒耶。年穀屢登。民國粗康。其忽若恫在己之念耶。懲討之請。臺議非不勤懇。而乾斷猶未廓揮而然耶。疏滌之政。聖念非不藹蔚。而霈澤猶未曠蕩而然耶。側席之誠雖篤。而人才未盡擧耶。虛㯲之量雖恢。而言路未能廣開耶。苟究其故。莫非群下不善對揚之致。如臣等無似。忝居輔相之列。無一事猷爲。無一言建白。隨逐悠泛。一味伴食。有相如此。安得不召災而致異也。筵退耿耿。相率仰籲。伏乞聖明。先命責免臣等。改卜賢德。以答天譴。以幸國事焉。取進止。答曰。省箚具悉卿等之懇。殷殷有聲。殆若提誨。天道玄遠。雖不敢傅會爲說。潛隱之中。有甚闕失而然歟。方切駴悚。續見來上之箚。在予可謂頂門之針。思欲反躬剋責。仰謝天譴也。蓋此災沴之來。職由不穀。何由乎卿等。卿等安心勿辭。弘濟時艱。仍傳曰。此批答。遣史官傳諭于時任大臣。領中樞府事鄭弘淳箚曰。伏以。親享有命。誓戎當在今夜矣。竊念近日寒燠。卒遽無漸。閭巷之人。受傷居多。在聖人愼疾之道。宜不容一毫自輕。而向來聖候欠寧。差復纔過旬餘。今復觸冒初寒。達曉將事。則榮衛之致損。勢所必至。群下之此時憂念。已不勝萬萬。而況臣職忝藥院。其時保護之誠。尤無所不用其極。玆敢唐突草箚。冒昧仰溷。伏乞聖明。勉回至意。亟許攝行。以副臣民之望焉。取進止。答曰。省箚具悉卿懇。予小子所以展誠之道。惟在祀典一事。況四時大享。必於夏冬躬裸。便成我朝故事。見今天氣。不至劇寒。豈可復命攝儀也。仍傳曰。此批答。遣史官傳諭于領府事。
정조 4년
庚子九月二十九日。兼春秋張顯慶。刑曹啓目。捕廳移送僞造罪人鄭弘大。刑推取招是白置。捕廳推問。旣不承款。本曹移來。亦復發明。當初買帖。旣歸之見欺之科。則畢竟藏印。亦似是無情所致。反覆細究。或不無參恕之端是乎矣。獄體至重。有不敢徑先勘處。加刑得情。何如。啓。傳曰。獄體雖重。情有可恕。邊遠定配爲良如敎。
정조 4년
庚子九月二十九日未時。上御寶慶堂。左承旨入侍時。左承旨徐有防。假注書趙興鎭。記事官徐龍輔李集斗。以次進伏訖。上命書傳敎曰。天遠乎人哉。在予方寸間耳。惟予對越之工。或作或息。未克底豫天心。天之警告。安得不丁寧諄複也。果然有靑臺之報。予寡人恐怵惕。不遑寧居。目下所以答天譴弭天災之方。亶係修省。修省之要。莫急於求助。咨爾言責之官。克念至意。凡於時政得失。靡大靡小。苟有可言之事。須各悉陳。予將虛襟而聽之。又命書傳敎曰。廣州府尹。聞已上來云。亦令明日辭朝。開倉在卽。定州牧使未差之代。口傳差出。待下批一兩日內辭朝。命退。承史以次退出。
정조 4년
行都承旨李𡊠坐。左承旨徐有防坐。右承旨申大升坐直。左副承旨李養鼎坐。右副承旨李萬育坐直。同副承旨吳大益坐。注書一員未差鄭東浚病。假注書曺喜有仕趙興鎭仕直。事變假注書崔守忱仕。
정조 4년
傳于李𡊠曰。禮房承旨馳詣宗廟景慕宮。奉審摘奸以來。
정조 4년
傳于李𡊠曰。下直守令留待。
정조 4년
傳于吳大益曰。下直守令入侍。
정조 4년
徐有防啓曰。來初一日朔望。日次常參。以宗廟冬享大祭親祭散齋相値。頉稟之意。敢啓。答曰。知道。
정조 4년
吏曹口傳政事。以李淑爲潭陽府使。
정조 4년
傳于徐有防曰。禮房承旨推考。
정조 4년
傳于吳大益曰。司鑰林義培。令攸司科治。
정조 4년
有政。吏批。判書李福源病。參判鄭民始進。參議鄭志儉病。行都承旨李𡊠進。吏批啓曰。判書李福源。參議鄭志儉。俱以病不來。小臣獨政未安。何以爲之。敢稟。傳曰。仍爲之。
정조 4년
以李東稷爲正言。尹蓍東爲同敦寧。孫相龍爲吉州牧使。廣州府尹單金思穆。
정조 4년
兵批。判書李衍祥病。參判金夏材入直進。參議朴師崙病。參知李象靖未肅拜。右承旨申大升入直進。副司直單尹蓍東。副司果單姜。
정조 4년
以刑曹司鑰林義培科治啓目。傳于徐有防曰。分揀放送。
정조 4년
下備忘記于申大升曰。廣州府尹金思穆下直。長弓一張。長箭一部。片箭一部。筒兒一個賜給。
정조 4년
傳于申大升曰。洪忠監司。明日辭朝。
정조 4년
以江原監司狀啓。宗廟薦新及進上生銀魚節序差早。限內不得封進。惶恐待罪事。傳于徐有防曰。勿待罪事。回諭。
정조 4년
申大升。以禮曹言啓曰。康陵參奉。拿問定罪事。啓下矣。鄭宜淳。今方入直。而別檢李百亨。時在江原道洪川地。無以替直就拿云。假官一員。爲先差送。以爲急速入直之地。何如。傳曰。允。
정조 4년
又以司僕寺內乘。以一提調意啓曰。兼內乘許侙。昨日移拜外任矣。其代。卽令該曹。口傳差出。以爲推移入直之地。何如。傳曰。允。
정조 4년
兵曹口傳政事。以申應周爲司僕內乘。
정조 4년
申大升。以義禁府言啓曰。康陵參奉鄭宜淳。拿問定罪事。傳旨。啓下矣。鄭宜淳以入直。方在陵所云。替直後拿囚。何如。傳曰。允。
정조 4년
又以義禁府言啓曰。副司果趙榮弼韓栐李惠祚蔡廷夏金東淵柳匡國等禁推事。傳旨。啓下矣。趙英弼時在京畿楊州地。韓栐時在果川地。李惠祚時在通津地。蔡廷夏時在洪忠道新昌地。金東淵柳匡國等。時在木川地云。依例發遣府羅將。竝拿來。何如。傳曰。允。
정조 4년
司謁崔昌福手本內。中禁朴致興李邦弼林昌植太敏行林慶孫。旣以汰去是白置。其代。有根着善傳音者。各別擇差爲只爲。傳曰。中禁輩作黨聚群。橫竹吸煙。或有爇火之慮。初不禁斷。末又冒犯。使之拘囚房中。而司謁與別監輩。從中弄奸。任自脫出於拘囚中。或令前導。或令使喚。此雖小事。其眼無國法之狀。萬萬痛駭。當該司謁行首別監。爲先令攸司囚禁。過齋日後。杖問取招。
정조 4년
申大升。以左右捕盜廳言啓曰。依下敎。康陵案山偸葬罪人李德澄。今已捉得之意。敢啓。傳曰。卽爲合坐。奉草供以聞。
정조 4년
掌令柳雲羽疏曰。伏以。傳曰。迅雷風烈必變。雖夜必興。夫聖人在常時惕厲警懼。猶尙如此。況處君師之位。當收藏之月。而遇轟燁之災乎。嗚呼。昨夜書雲之報。乃在調燭之際。臣未知聖德。有何虧損。朝政有何闕失。而仁愛之天。警動提告。若是其丁寧耶。天道玄遠。固難側度。一理感應。捷於影響。無乃殿下。其於講學之工。有所間斷而然歟。日開經筵。德修罔覺。且於發政之間。有所叢脞而然歟。孜孜萬幾。百度惟貞。則此曷故也。臣知之矣。臣謹按易之火雷噬嗑。雷火豐。蓋兩卦也。曰雷曰火。而噬嗑之象曰。先王以。明罰勑法。豐之象曰。君子以折獄致刑。夫天以雷火爲用。而以號令下土。動而明。明則動者也。卽天之刑罰之具也。故聖人之贊易也。觀其象而繫其辭。必以一刑字。揭之於兩卦之大象。以詔來世也。顧今義理不明。懲討不嚴。元惡大憝。未伏天誅。殿下之於刑。大失其平矣。書云天討有罪。夫有罪之人。天不能自討。特假手於君人者而討之也。今此諸凶。卽天之所必欲討者也。而殿下以私而掩公。以愛而克威。三司之啓。每下例批。玩日愒時。迄至于今。日監之天。安得不爲殿下。赫然悶然警而告之乎。殿下卽位以來。無有旱澇霜雹之異。風調雨順。比歲登熟。而至于今夜。有此雷電之災。蓋天必欲以雷火之用。而警殿下之刑罰也。說卦曰雷以動之。又曰動萬物者。莫疾於雷。夫以殷其聲。動殿下之心。而奮發振作。明罰致刑。雷厲風飛。以洩上下之共憤也。其機何異於諄諄然命之乎。伏願殿下。體雷聲之奮。法電光之明。敬天之怒。底天之罰。特允三司之請。快正王法。則天心底豫。義理益明。轉災爲祥。從可占矣。臣之爲說。雖近於五行傅會之言。而亶出於一片憂愛之悃。惟殿下少垂察焉。臣無任屛營祈懇之至。答曰。省疏具悉。所陳留意矣。持平呂萬永疏曰。伏以。臣於昨日賓筵。伏承聖敎。始知有雷電之異。噫。是月也乃收藏之節也。雷之宜藏而發。卽上天所以丁寧告戒者。而君臣上下。漠然未知其雷異之作。始因靑臺之報。乃有丹扆之儆。此或由於雷聲微電光倏。天雖譴告於上。人則恬嬉於下。有災而未之覺。遇異而莫之察。臣愚死罪。妄以爲目今國事朝象之召災致異者。難徧以疏擧。卽此一事。殆或近於視天夢夢。而足爲上帝疾威之驗也。第於前席昵侍之際。聖語諄諄。應天之道。對帝之心。無一毫虛文。而務盡眞實之方。至以聖躬之自責。廷臣之仰勉。或歸於文具之科。筵退之後。又伏奉十行求言之音。字字皆誠也。言言皆誠也。如使愛我之天。無昨日之儆。則雖以吾君不敢荒寧之德。安有此至誠惻怛之仁言乎。故名臣李之菡。以慧星爲瑞星。臣亦以今日之雷。謂之瑞雷。臣雖無狀。其職則言責也。豈忍以容悅姑息之言。以陳於殿下哉。雖然。知之非難。行之惟艱。殿下旣知致災之必有所以。則其於消災之道。何不誠心以行之。而徒區區於言語辭令爲哉。今日聖治之不能徯志者。正坐不誠實三字符。亂逆轉益滋蔓。而懲討之不以實言。民生日益困悴。而懷保之不以實言。風俗之澆漓。如水斯下。而虛僞成習。紀綱之頹墮。若陵漸夷。而因循爲常。雖謂之事事皆文具。件件無實政。非過語也。雖以目下誓戒時諸執事事言之。冬月親享。何等盛禮。銓曹知委。厥有前期。無論程道之近遠。在鄕侍從。徒事偃便。鮮有趁受戒上來者。飭敎徒勤。法綱漸弛。此莫非群下誠意不足之罪。而導率之本。亶在我殿下一心。伏願殿下。先從睿工。而益務誠實底道理。董飭大小群工。惟以一誠字。爲仰答天譴之要焉。至於時任法從之官。與他自別。此時之在鄕不來。尤爲未安。臣謂抄選外。在外諸臺。竝施譴罷之典。斷不可已也。臣無任屛營祈懇之至。答曰。省疏具悉。陳勉之語切要。極庸嘉乃。末端事依施。
정조 4년
庚子九月三十日四更一點。上詣仁政殿月臺。親臨誓戒入侍時。行都承旨李𡊠。左承旨徐有防。右承旨申大升。左副承旨李養鼎。右副承旨李萬育。同副承旨吳大益。假注書曺喜有趙興鎭。記事官金載瓚李集斗。以次侍立訖。上御翼蟬冠袞服。由仁和門。詣月臺板位上。左右贊引。引宗親文武百官。分東西列立後。行四拜禮畢。吏刑判陞階。吏曹判書讀誓文。刑曹判書聽誓文後。左通禮啓請禮畢。上還內。諸臣以次退出。
정조 4년
庚子九月三十日巳時。上御宣政殿。下直守令入侍時。廣州府尹金思穆。潭陽府使尹蓍東。右副承旨李萬育。假注書趙興鎭。記事官金載瓚李集斗。以次進伏訖。上曰。軍士房承旨與兵曹郞廳及南行部將入侍。右承旨申大升。兵曹正郞李顯靖。部將沈釋之進伏。上曰。廣州府尹進前。思穆進伏。上曰。近來南漢爲弊局。難以蘇完。如不實心做去。來頭之弊。萬無釐正之道。爾其懋哉。命先退。蓍東進伏。上曰。見卿久矣。無乃御極後。初登筵席乎。蓍東曰。然矣。上曰。自上開釋無餘。從今以往。更勿自阻。好矣。蓍東曰。臣滓穢之蹤。特蒙天地生成之澤。復登前席。感泣之極。不知死所矣。上曰。下往善爲之。命先退。上曰。兵曹郞廳進前。顯靖進伏。上曰。儀仗次知乎。顯靖曰。然矣。上曰。在鄕之人。除拜屬耳。似未及詳知。命先退。釋之進前。命講導駕儀仗圖式。釋之誦奏。上曰。徒誦無益。此後分立次序。另加擧行。俾無亂次之弊。命退。諸臣以次退出。
정조 4년
庚子九月三十日午時。上御寶慶堂。禮房承旨入侍時。禮房承旨徐有防。假注書趙興鎭。記事官金夏璉李集斗。以次進伏訖。上命書傳敎曰。同敦寧任希曾。聞有實病云。許遞。今日政差出。以臺諫有闕政事。取稟。命書傳敎曰。當日爲之。又命書各疏批。命退。承史以次退出。
정조 4년
行都承旨李𡊠坐。左承旨徐有防坐。右承旨申大升坐。左副承旨李養鼎坐直。右副承旨李萬育坐。同副承旨吳大益坐直。注書鄭東浚病一員未差。假注書曺喜有仕直趙興鎭仕。事變假注書崔守忱仕。
정조 4년
徐有防啓曰。明日常參經筵。取稟。傳曰。只朝講。
정조 4년
吳大益啓曰。合辭方張之時。諫院無詣臺之員。事甚未安。正言李東稷。卽爲牌招。何如。傳曰。允。
정조 4년
傳于申大升曰。洪忠監司。輪對官入侍。
정조 4년
備忘記。洪忠監司洪秉纘下直。長弓一張長箭一部賜給。
정조 4년
吳大益啓曰。禁衛營將官來言。今日本營軍兵。日次私習云矣。敢啓。傳曰。停。
정조 4년
吳大益啓曰。御營廳將官來言。今日本廳軍兵。日次私習云矣。敢啓。傳曰。停。
정조 4년
傳于徐有防曰。明日朝講。時任大臣入侍。
정조 4년
以宣惠廳郞廳李遠培拿問傳旨。傳于申大升曰。卽爲拿囚。今日內嚴問。捧供以聞。
정조 4년
吳大益啓曰。卽者義禁府都事來言。時囚罪人李遠培。當日內捧供以聞事。命下。而判義禁洪樂性。自鄕上來。本職未肅拜。同義禁洪良浩。謂有身病。同義禁趙宗鉉未肅拜。無以備員。不得開坐云矣。判義禁洪樂性。同義禁洪良浩。竝卽牌招。何如。傳曰。允。
정조 4년
傳于吳大益曰。今已日暮。待明朝開坐。
정조 4년
以正言李東稷牌不進罷職傳旨。傳于吳大益曰。只推。更爲牌招。
정조 4년
以正言李東稷再牌不進罷職傳旨。傳于吳大益曰。只推。更爲牌招。
정조 4년
傳于吳大益曰。武藝別監李德福。罪不大段。旣已汰去。放送。
정조 4년
傳于吳大益曰。捕廳罪人玄哥年老。日寒若此。保放。
정조 4년
吳大益啓曰。明日朝講憲府無進參之員。除在外疏批未下外。未肅拜呈告人員。竝待開門牌招。以爲進參之地。何如。傳曰。允。
정조 4년
吳大益。以兵曹言啓曰。去秋三朔能磨兒考講時。訓鍊院主簿高碩崙。宣傳官朴基赫。廣興倉主簿千一元等。二次不通。都摠府經歷趙岱。訓鍊院判官李斗周。主簿李啓春孫澤。宣傳官梁埉。部將鄭行儉。守門將劉漢坤。武臣兼宣傳官李廷範等。一次不通。依定式從重推考。何如。傳曰。允。
정조 4년
吳大益。以刑曹言啓曰。當該司謁行首別監。爲先令攸司囚禁。過齋日後。杖問取招事。命下矣。依傳敎。當該司謁崔昌福。行首別監張光益。爲先嚴囚之意。敢啓。傳曰。初欲杖問矣。已知曲折。齋日且遠。杖則收贖後。竝放送。
정조 4년
吳大益。以左右捕盜廳言啓曰。依傳敎。本廳在囚罪人玄尙彬。保放之意。敢啓。傳曰。知道。
정조 4년
吳大益。以左右捕盜廳言啓曰。依判付。沙五介近處衆塚嫡奸次。發送捕校矣。回告內。罪人李德澄偸葬處。驛馬位畓上。元陵火巢外四步許。而卽康陵案山。相距五里。其下八步許。有京居李友栢婦塚。其下二十步許。有民塚六處。東距五十步許。有洪德佑塚。其下有民塜八處。洪德佑塚二十步許。有十五民塚。俱是康陵案山相望之處。其外至近之處。不知其幾許塚。而圖形以來之意。敢啓。傳曰。知道。
정조 4년
承政院行都承旨臣李𡊠。左承旨臣徐有防。右承旨臣申大升。左副承旨臣李養鼎。右副承旨臣李萬育。同副承旨臣吳大益啓曰。嗚呼。靑臺之報。又何爲而至也。上天之示警。一猶可畏。況至再而不之止乎。從古人辟。遇災則輒恐懼。過災則便怠忽。故一念所差。災未弭而又生一災也。顧今災異之發。聖上旣下責躬之音。群下亦進陳戒之言。遑遑汲汲。若將有救災而應天者。而畢竟玩愒。輒復如前。此曷故也。噫。雷之象。主奮發。仁愛之天。旣以奮發之象。再警我殿下。儻殿下亦以奮發之義。仰答天心。義關懲討。當斷而不斷者。赫然而斷之。事在民國。當決而不決者。赫然而決之。凡係政令施措之間。益堅奮發之志。以至董飭臣隣。痛祛恬嬉。使之各自奮發。則何患乎亂逆之不懲。民國之不治乎。臣等日昨數條之仰勉。固不足以裨補聖德。而至以省檢爲批。大哉言乎。我殿下燕濩之中。對越之際。其所以反躬而修省。隨事而點檢者。宜無所不用其極。而惟其省檢之要。亦從奮發中出來。伏願殿下。必於奮發二字上。益加聖工焉。傳曰。知道。當留意矣。
정조 4년
領議政金尙喆。左議政徐命善。右議政李徽之箚曰。伏以。夜中靑臺之報。迺在數日之內。其聲雖微。其機可畏。或以微微之故。聽之者不大驚動。易致人心。一味狃安。所以高高仁愛之一之再之。諄諄不已者。必欲警告而然耶。今我聖上惕然戒懼。不以轟轟。殷殷而有所間焉。責躬之敎。補過之諭。若是勤摯。至有此減膳之擧。凡在聽聞。孰不激仰欽歎。噫。多難興邦。此論人君之閱歷也。轉否爲泰。此言世道之挽回也。夫以聖上閱歷之艱。正當今日挽回之會。苟能汲汲有爲。念念不懈。澆漓之世道。得以丕變。孤危之國勢。得以鞏固。上而纘祖宗積累之基。下而貽萬世燕翼之謨。則此實否泰之驗。而挽回之效也。庶幾皇穹底豫。一理相感。將見風雷之異。必爲星雲之慶。豈不休哉。噫。難得者時也。易失者機也。自古忠臣志士之期望於明主。責難於治朝者。豈有他哉。唯聖上。毋以臣等應文陳腐之言而忽之。益加留神焉。噫贊襄左右。非輔相而何燮理陰陽非輔相而何。如臣等才之不可堪。試之無所可者。顧何嘗一毫彷彿於贊襄燮理之責。而徒竊虛位。孤負隆寄。當退未退。淟涊至此。每當遇災之時。徒循策免之例。不誠不忠。罪孰甚焉。言出腔血。非爲身謀。伏乞聖明。亟賜斥退。以幸國事。以謝天譴焉。取進止。答曰。省箚具悉卿等之懇。非時之雷。一猶可愕。而再發於數日之中。又在於十月之交。戰兢悸恐。豈以其聲之轟殷而或間也。大抵天人之際。間不容髮。惟災惟祥。惟人所召。今日之警告。由予一人。何有乎贊襄之地。何有乎燮理之任也。曰若策免云云。胡乃蹈常襲故之至此耶。玆於敦迫之音。更將協輔二字。責勵于卿等。惟望卿等之出而經邦。格予一人。此所以幸國事謝天譴之道也。卿等尙可勉之哉。仍傳曰。此批答。遣史官傳諭于時任大臣。
정조 4년
校理柳孟養。副校理洪明浩李兢淵。修撰林濟遠林錫喆。副修撰朴天行洪文泳等箚曰。伏以。災異之作。莫甚於近歲。又莫甚於近日。天心雖切於警告。人情易狃於恬常。下之所以陳戒。上之所以修省者。徒歸一場文具而已。宜乎。仁天之愈不豫。而荐示之以災沴也。日昨聖敎。丁寧懇惻。求助之意。溢於十行。而如臣等輩碌碌。苟充於論思之列。曾不能出一言論一事。仰裨消弭之策。只自聚首憂歎。今日靑臺之報。又何爲而至也。噫。應天以實此四字。亦不過常談死法。而朱子所謂妙理活法。不外乎此。臣等又安得默然而已乎。噫。實者。誠之謂也。天地之所以生遂萬物者。以是誠也。聖人之所以凝成庶績者。亦此實也。傳所謂不誠無物者。蓋以此也。我朝立國旣久。純用文治。文之末弊。無異衰周。風聲習氣。駸駸然擧入於略本實而尙浮華之境。倘使聖人復起。後素之歎。先進之願。必作於今日矣。惟我殿下。睿質天成。聖學日躋。凡所以體天御物之道。靡不用極。休明之治。翹足可待。而四三年來。一味因循。迄無一政一事之可以迓天休而答民心者。反以求之於政令做措之間。無或有欠於懋實之德而然歟。臣等死罪。請忘其僭猥而略陳之。噫。君德成就。專責經筵。則三晝之講。不亶爲應文而設者明矣。雖睿學超邁。無所疑晦。臣等魯莾。無足資益。而其書則聖賢也。其事則討論也。固不重歟。臣等伏覸殿卜。臨筵開講。每於發難之際。輒見空疎之狀。惟其不當於聖心之萬一。故所以晉接之方。未免作輟之歎。爲講官者。亦自消沮畏縮。每一挾冊。羞汗浹背。草草數語。有若塞責而退。如此而尙何望有啓添之效耶。此固臣等無似之罪。而又有不然者。誠使在上者。有孜孜好學之心。則必有眞箇篤學之士。出而應之。漢武不過多慾之主。而黷武事則衛霍出焉。尙文詞則枚鄒作焉。及其留心經術。則董賈諸人。接跡而起。上之所好。下有甚焉。誠之所感。物亦應焉。天之生才。亦以一世之人。以待一世之需。則此理甚明。殊無古今之別。環東土數千里。亦豈無一二窮硏淹博之士。可以仰裨聖學者哉。此實由於殿下典學之念。或欠誠實也。噫。言路開閉。實關有國之興替。臣等竊伏見殿下。臨御以來。未嘗以言罪人。甚盛德也。是宜遠猷辰告。昌言日陳。而喑默之風。媕婀之習。莫如近日。此其故何哉。殿下聰明首出。閱歷且多。無理不會。無物不燭。某人之臧否。不待人言。已有商量。某事之得失。無煩群議。自有權度。凡天下之枉直善敗。莫不森然於範圍之中。故爲今日言責者。每當論事之際。或慮不槪於聖心。又恐有違於時義。咨且囁嚅。可言而不敢言。父兄師友之間。自相戒告。已成一種義理。其或有一二進言者。亦不過先揣上心之所向。以相俯仰而已。堯之文明。舜之濬哲。亦何待於謗木諫鼓。而都兪盛際。此路尤廣。誠以千慮之失。或資一得。好問之德。有愈自用也。顧以殿下高明之見。反啓群下依違之習。滔滔一轍。莫可救藥。誠使殿下。眞有樂聞之心。弗咈之德。足以孚感一世。則今日之風習。胡至於若是循默哉。此實由於殿下來諫之方。或欠誠實也。噫。懲討一事。不容少緩。三司之爭執。今幾年矣。私不可廢公。恩不可掩義。古訓昭昭。而許久靳允。上下相持。廷臣備數以陳之。殿下例批以應之。舊賊未誅。新逆又出。噫。沮遏廣嗣之罪。反有浮於仇視代理之凶。則一部明義錄。正可復作於今日。而三尺之典。屈而不用。山水之地。隨意偃息。衣食之奉。依舊富豪。人心危恐。國言喧藉。將不知何樣禍機。伏在冥冥之中。又若罪囚之情節已露者。遽下酌處之敎。尙靳嚴鞫之命。古今天下。寧有是理。古之討逆。必以斧銊。今之討逆。只以口舌。此何足以潛消禍本。逆折奸萌哉。殿下之懲討。不可謂之實矣。噫。民爲邦本。本固邦寧。生民之困瘁。日甚一日。誠使今日。有如王文正者。東南民力。實爲第一急務矣。殿下卽祚以來。恤民之敎。屢發於絲綸。凡係損益之政。靡不講究。八域含生。庶幾涵濡於至化之中。而治不徯志。澤不下究。賦役之偏重。常産之罄竭。莫可救濟。雖幸荐歉之餘。年事稍登。而一人之耕。百畝之穫。較之常年。所剩幾何。公逋私債。竝責一時。穀賤傷農。尤無遺利。所以民情。不願爲豐。吁亦慼矣。況聞今年水潦不常。穀苗被傷。始也頗茁。終焉少實。其所收穫。反不如前歲。責之以豐年之民。則民亦冤矣。爲今日國計者。無過於行一分蠲減之政。爲一分軫恤之道。而顧今國儲寒心。經用不足。無麪之托。何能及民。聖人之以節用二字。先於愛民者。蓋爲不節用。則雖有愛民之心。而無愛民之實故也。臣等伏見殿下。深留意於節用工夫。無益之用。不急之費。一切廢却。凡所以裁減省約者。致意至勤。下而有司之臣。亦莫不精白一心。隨處節損。而國不加富。民不被惠者何也。噫。天之生財有限。而人之用度無節。節用之方。莫過於抑奢從儉。而近世以來。侈風漸肆。家無䃫石之資者。輒留心於芬華。身在縉紳之列者。擧致力於輿服。士夫一味之饌。動費十金。閭閻廣袖之弊。至用全疋。如是而民安得不窮。財安得不竭乎。古人云奢侈之害。甚於兵革。其所移易之幾。亦在我殿下。一念克儉。躬先導率而已。夫所謂愛民也節用也。本不可以言語取辦也。必也求其本而務其實然後。方可以有實效。而廟堂之訏謨。不越乎循襲故常。方岳之能否。只在於簿書期會。細節徒講。實績未聞。民日益困。財日益竭。將至於莫可支保之境。殿下之恤民。亦不可謂之實矣。凡此數者。皆非應天以實之要。雖使慶雲景星。史不勝書。不可謂之祥矣。又何怪於雷異之荐警也。臣等修箚將上之際。又伏見俄下傳敎。自省之意。求助之念。愈往愈摯。有足以上感下孚。臣等擎讀一回。益不禁愚衷之自激也。噫。天道玄遠而難知。人事卑近而易見。漢儒傅會之說。不敢妄引。而殷后修省之道。正宜反求。誠願殿下。以一個實字。作爲面前警惕之資。以實心而推之。以實政而行之。捧痕摑血。事事皆實。則答天譴弭沴氣之道。不外乎是矣。惟殿下懋哉懋哉。取進止。答曰。省箚具悉。言甚根據。欲體察矣。
정조 4년
同義禁趙宗鉉疏曰。伏以。臣卽一聖世之棄物耳。五年窮廬。泣血訟愆。心灰骨鑠。無復有生人之念。伏蒙天地之仁無物不遂。山藪之量。滌瑕蕩穢。雖是螻蟻之微。不忍終棄。眷顧之恩。發於絲綸。收錄之命。有隕自天。湖邑除旨。遽下意外。特許前席之對。有非負累賤臣。所可得者。而獲近耿光。親承德音。伏地瞻天。有淚無從。臣雖卽日滅死。夫復何恨。而恩敎旋下。眷念愈摯。不復畀以吏事。繼以有金吾新命。臣於是乎擎華誥。口誦恩言。惝怳驚疑。殆夢非眞。譬如死灰更燃。枯荄復春。母子相對。北望攢手。淚盡而血。身化爲土。豈足以酬此恩而喩此感也。噫嘻。臣不忠無狀。獲戾神天。向年遭罹。實是窮天難辨之誣。人鬼之判。在於頃刻。心膽俱裂。痛冤弸亘。旣不能引刀披腸。以謝神明。則惟有伏身鍖斧。飮恨天壤而已。惟我聖上。明照若日月。燾覆如父母。恩敎炳然。卽地昭釋。拔諸萬死之中。復齒橫目之列。雖左右卒隷之賤。亦莫不爲臣而代感。環視而頌祝。則此時臣心。當作何懷。臣之尙延縷命。得以戴天而履地者。是誰之賜。是誰之恩也。嗚呼。生臣者父母。再生臣者聖慈也。頂踵毛髮。莫非恩造。縻身粉骨。猶屬常辭。欲報之德。與天無極。百口感結。實不知死所也。至於兩儒臣相繼疏論。至今追思。不覺體栗而膽掉。倘非至慈之天。俯燭心跡。隨處曲庇。則刀俎餘喘。豈得以保有今日乎。噫。臣固愚暗。處世昧方。若謂之冥途擿埴。有愧曲江之先見。則直當受而爲罪。徒以朝行顔面。無所指的。勒加題目。混淪說去。擬之於罔赧之案。臣旣竢勘。不敢自暴。更有何人。爲臣代辨。念臣徒藉先蔭。驟升卿列。造物之忌。理所必至。人言之來。固無足怪。而有罪無罪。惟聖明在上。公議在下。今不敢追提煩浼。然人之所重者。身與名耳。此而受汚。餘無足觀。臣旣蒙此不潔。人所掩鼻。冤誣雖白。而常切中心之隱痛。薰沐雖加。而難洗終身之累辱。撫念身世。此何人哉。此臣所以寤寐自悼。忽忽忘生者也。豈料數日以來。除旨聯翩。瞻聆皆聳。臣雖頑如木石。亦具心腸。區區銜結之忱。豈敢竭蹶趨承。少伸叩謝之義。而滓穢之蹤。無面可顯。四維之重。有難放倒。進身無路。徊徨踧踖。有若孤負聖恩。全昧義分者然。臣情到此。誠亦慼矣。惟宜歸伏荒郊。歌詠聖化。生爲祝聖之氓。死爲結草之鬼而已。官職去就。有不暇論。玆敢瀝血緘辭。哀籲於孔邇之聽。伏乞天地父母。諒臣悲苦之情。念臣滓累之重。亟命刋改。屛退田里。以卒終始生成之澤焉。臣無任。答曰。省疏具悉。卿其勿辭行公。
정조 4년
大司憲金魯鎭疏曰。伏以。臣復叨蔑效之地。實無更冒之勢。坐違嚴召。誠非樂爲。前後居臺。未嘗有一言一事。仰裨求助之盛意。而隨衆沐浴。未能孚格天心。屢遭情外緩討之斥。徒積平日尸素之辜。抗顔就列。臣猶自媿。雖使臣怵迫承命。亦不過謄誦故紙而退。堂堂聖朝。顧安用此等都憲爲哉。與其重犯不誠之罪。毋寧遄被違命之誅。自量已熟。承膺無路。伏乞聖慈。俯賜諒察。亟降譴罰。俾臺風振而私分安焉。臣方乞免。而此際有靑臺之報矣。月屆收藏。則非其候也。時非奮發。則失其常也。嗚呼。天心之未豫於上者。或由於人事之失於下歟。顧今化日中天。萬象昭明。權奸屛黜。朝著廓淸。人心之蘄嚮方切。邦運之休泰。可卜庶幾。吉祥日臻。災沴日消。而上天之警告。殆若仁愛我殿下。玉成我殿下。臣不敢爲漢儒傅會之說。而若其憂治之誠。先事之戒。臣安得不一言也。謹按易之豫卦曰。雷出地奮豫。程子釋之曰。豫者備豫也。豫之一字。其可以擧一知三也。噫。懲討所以豫杜禍亂之本。必須奮發乾剛。毋使人得以誅者。過加容貸。法紀所以豫勵委靡之風。必須摠攬權綱。毋使私不可干者。少或寬假。講學所以資治化。勿以聖學之已高。而豫念寒曝之戒。言路所以扶國脈。毋以聖朝之無闕。而豫思廣開之道。欲革侈風。則先自千乘之尊。豫軫崇儉之方。欲恤民隱。則勿以屢年之豐。豫存嗣歲之憂。念念靡懈。常如遇災之時。則消弭之策。亦可以豫講也。程子豫備之訓。豈不爲當今之藥石乎。謹以一豫之義。略附十漸之戒。惟願益加留神焉。向來趙鎭衡之抉摘辭章之字句。擠陷向國之重臣者。誠萬萬痛惋。此而不明示好惡。世道朝象。將無以妥帖。豈只改刋而止。臣謂宜竄配。以懲方來也。噫。彼鎭衡。雖不足責。其職則諫官也。其言則論人也。爲覈言根。直請拿鞫者。雖非重臺閣慮後弊之義。語涉不審。不可無警。前大司憲李命植。薄施譴罷。亦不可已也。答曰。省疏具悉。首陳備豫之義。足爲自訟之端。思欲觀省也。趙鎭衡事。不特有所待耳。恐作重臣難進之階。不允。末端事。出於相規。依施。卿其勿辭行公。
정조 4년
副校理李兢淵。敎洪忠道觀察使洪秉纘書。王若曰。漢南分符。薄試保障之任。湖西按臬。特簡旬宣之才。庸體九重之分憂。須掌一路之專制。惟卿。奕世簪履。傳家忠貞。處世有謹約之譽。不失寒士本色。居家襲公平之論。咸稱賢相肖孫。歷三司而擢緋玉之班。想先朝記故之念。莅兩邑而著氷蘖之操。叶寡人試外之心。旣知望實之俱隆。爰思盤錯之更試。眷玆百濟舊域。實是三韓重藩。摠列邑五十二州。卽舟車交湊之地。距京都三百餘里。處湖海最要之方。素以士大夫所居。文敎儒風之蔚有可見。一自亂逆輩層出。人心俗習之莫可底安。況頻年水旱之餘。嗟。民生之阽急。顧今日保釐之責。在方岳之得人。玆授卿以守洪忠道觀察使兼兵馬水軍節度使巡察使公山府使。卿其祗膺寵章。往布德意。寬猛相濟。抑豪右而恤貧窮。黜陟惟明。勸循良而懲貪虐。嗟。其便宜措置。惟在自專。至於申請稟裁。須遵已例。於戲。長策最在於安撫。宜體倚毗之心。遠圖益懋於懷綏。須恢澄淸之志。予且試用。卿其往欽。故玆敎示。想宜知悉。
정조 4년
庚子十月初一日辰時。上御寶慶堂。禮房承旨入侍時。左承旨徐有防。假注書趙興鎭。記事官金載瓚李集斗。以次進伏訖。上命書傳敎曰。再昨之夜。有電雷之警。而光雖燁燁。響不轟轟。鮮有得而聞之者。至翌曉。見書雲之報。而始覺知。嗚呼。天之疾威譴告。如彼其叮嚀。而上下曚昧。未嘗有恐懼修省底意遇災如無災之時。人事之失於下如此。仁愛之天。安得不申複警告也。嗚呼。言今日之國勢朝象。凡可以召災致異之事。指不勝屈。而予則以爲此猶屬閒慢語也。天有是警。我乃夢夢。以至罪己責躬之擧。未免踰日愆時。卽此一端。不誠莫大。宜其天怒之未回。而三日之內。再致是災也。予方反省自咎之不暇。何暇及於他語。自今日減膳三日。以寓體愆補過之意。命退。承史以次退出。
정조 4년
庚子十月初一日巳時。上御宣政殿。洪忠監司入侍時。洪忠監司洪秉纘。右承旨申大升。假注書趙興鎭。記事官金載瓚李集斗。以次進伏訖。上曰。錦伯進前。秉瓚進伏。上曰。何日發行乎。秉纘曰。明當啓程矣。上曰。湖中本是士夫之鄕。而近年以來。獄事株連。人心靡定。下往後。各別曉喩迷惑。而兼務剛猛。毋負朝家特差之意。秉纘曰。臣敢不竭誠。而才識淺薄。恐有僨誤之慮矣。上曰。誠心做去。則事可諧矣。往欽哉。命退。諸臣以次退出。
정조 4년
行都承旨李𡊠坐。左承旨徐有防坐直。右承旨申大升坐。左副承旨李養鼎坐。右副承旨吳大益坐。同副承旨金宇鎭坐直。注書一員未差鄭東俊病。假注書曺喜有仕趙興鎭仕直。事變假注書崔守忱仕。